CELEX: C2005/193/27
Language: lt
Date: 2005-08-06 00:00:00
Title: Byla C-236/05 Europos Bendrijų Komisijos 2005 m. gegužės 30 d. pareikštas ieškinys Jungtinei Didžiosios Britanijos ir Šiaurės Airijos Karalystei

6.8.2005   
            
            
               LT
            
            
               Europos Sąjungos oficialusis leidinys
            
            
               C 193/17
            
         Europos Bendrijų Komisijos 2005 m. gegužės 30 d. pareikštas ieškinys Jungtinei Didžiosios Britanijos ir Šiaurės Airijos Karalystei
   (Byla C-236/05)
   (2005/C 193/27)
   Proceso kalba: anglų
   2005 m. gegužės 30 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos Karen Banks, nurodžiusios adresą dokumentams įteikti Liuksemburge, ieškinys Jungtinei Didžiosios Britanijos ir Šiaurės Airijos Karalystei.
   Ieškovė Teisingumo Teismo prašo:
   
               1)
            
            
               pripažinti, kad Jungtinė Karalystė, žymiai pavėluotai pateikusi duomenis, nurodytus 1993 m. spalio 23 d. Tarybos reglamento (EEB) Nr. 2847/93, nustatančio bendros žuvininkystės politikos kontrolės sistemą (1), 19i straipsnio pirmoje ir trečioje įtraukose, neįvykdė savo įsipareigojimų pagal šias nuostatas;
            
         
               2)
            
            
               priteisti iš Jungtinės Karalystės bylinėjimosi išlaidas.
            
         Ieškinio pagrindai ir pagrindiniai argumentai
   Pagal Reglamento Nr. 2847/93 19i straipsnio nuostatas valstybės narės per konkretų terminą kompiuterinėmis priemonėmis turi Komisijai pateikti tam tikrus duomenis. Šiuos duomenis Komisijai turėti būtina tam, kad ji reguliuotų ir vystytų bendrą žvejybos politiką, ypač susijusią su gyvųjų vandens išteklių išsaugojimu, valdymu ir naudojimu.
   1999 m., 2000 m., 2001 m., 2002 m. ir 2003 m. duomenis, kurių privalomą pranešimą numato 19i straipsnis, Jungtinė Karalystė pateikė žymiai pavėluotai. 2004 m. duomenys nebuvo pateikti per nustatytą terminą, ir nebuvo gauti jokie duomenys apie 2005 metus. Todėl Komisija tvirtina, kad Jungtinė Karalystė neįvykdė savo įsipareigojimų pagal prieš tai nurodytą Reglamento Nr. 2847/93 nuostatą.
   
      (1)  OL L 261, 1993 10 20, p. 1.